Here is a page extracted from Wikipedia that may contain CSS, HTML, and a lot of unformatted text.

Title: Castiella
Content: Iste articlo tracta sobre a rechión historica de Castiella. Ta atros emplegos se veiga Castiella (desambigación).

Castiella ye o nombre d'una rechión historica espanyola. Seguntes l'autor y a epoca, se considera formato por territorios diferents. A evolución historica fa encara mas imprecisos os suyos components: o Reino de Castiella estió en un primer inte un condau dependient d'o Reino de Leyón, dimpués se'n desalpartó, pa dimpués chuntar-sen os dos chunto a atros reinos formando a Corona de Castiella.

Cheografía

Tradicionalment, s'ha considerato que Castiella sería formata por as antigas rechions de Castiella a Viella y Castiella a Nueva (dende o sieglo XVI prencipian a apareixer os primers mapas a on s'emplega a denominación de Castiella a Nueva por o Reino de Toledo). Seguntes ista visión tradicional, Castiella correspondería a las siguients provincias actuals d'Espanya (dende o norte enta lo sud):

 Santander (actualment a comunidat autonoma de Cantabria).
 Burgos
 Logronyo (actualment a comunidat autonoma d'a Riocha)
 Soria
 Segovia
 Ávila
 Valladolit
 Palencia
 Madrit
 Guadalachara
 Cuenca
 Toledo
 Ciudad Real
                              
Por criterios historicos, atros autors encluyen tamién Utiel y Requena (comarcas oficials de Val d'Ayora y Plana d'Utiel), actualment en Valencia y Plasencia (actualment en Cáceres), y a zona Sierra de Béjar (Salamanca), toz éls territorios d'o reino medieval de Castiella.

Atros autors, como Anselmo Carretero u Manuel González Herrero, quitan d'a lista anterior:
 A Liebana.
 A mayor parti d'as provincias de Valladolit y Palencia, por haber feito parti ditos territorios d'o Reino de Leyón.
 As provincias de Toledo y Ciudad Real, que perteneixeban a o Reino de Toledo, y en as que se aplicaba un dreito romano visigotico, alleno a la tradición legal de Castiella.
 As partis d'la provincia d'Albacet que no perteneixioron a Cuenca (parti d'a provincia d'Albacet yera encluyita en o Reino de Murcia, y atras partis yeran en as actuals provincias de Cuenca, Alicant y Ciudad Real).

Se veiga tamién
Castiella y Leyón
Castiella-La Mancha
Condau de Castiella
Reino de Castiella
Reino de Leyón
Corona de Castiella
Castiella a Viella
Castiella a Nueva

Veyer tamién 
Castellanos